«Արդեն հինգ տարի է ԱՄՆ-ում էի, եւ այստեղ գործելու միտք չունեի, ինձ հանգստի էի կոչել, բայց մոտ տասը ամիս առաջ պարոն Ծառուկյանի հետ քննարկում տեղի ունեցավ եւ արդեն յոթ ամիսների ընթացքում արեցինք այս ամենը: Համաձայնեցի առաջարկին Գագիկ Ծառուկյանի հայրենասիրական հոգեբանությունը հաշվի առնելով եւ ժողովրդի մասին նրա մտածելը, որովհետեւ ես ոչ մեկի չեմ տեսել Հայաստանում, որ պարոն Ծառուկյանի չափ ժողովրդի մասին մտածի, ես չեմ տեսել, եթե Դուք տեսել եք ներկայացրեք»: Սրանք սփյուռքահայ գործարար, Multi Solar ՍՊԸ գործադիր տնօրեն Զարեհ Բալասանյանի խոսքերն են, որոնք նա հնչեցրել է Multi Solar և Multi Group Textile ընկերությունների բացման հանդիսավոր արարողությունից հետո: